
1.  Asjaolud ja menetluse käik

08.03.2017. a pöördus algatusrühma Narva Bright Actions esindaja Vjatšeslav Konovalov Narva Linnavalitsuse  Linnamajandusameti poole palvega võtta Narva linnale kinkena vastu pink, mis on tehtud  algatusrühma liikmete poolt omal kulul ja oma kätega, nn leppimispink. Pingi konstruktsiooni eripäraseks on see, et keskmised kohad on tehtud teineteise poole kaldu. Algatusrühma Narva Bright Actions arvates aitab leppimispink lähendada ja lepitada inimesi ning sobib linna disaini. 

Antud taotlust arutati  15.03.2017 toimunud  Narva Linnavalitsuse linnavarakomisjoni koosolekul (protokoll nr 3), kus otsustati:  
Soovitada Narva Linnavalitsuse  Linnamajandusametil  rahuldada algatusrühma Narva  Bright Actions taotlus ja omandada tasuta Narva linnale „leppimispink“, paigaldades selle Arhitektuuri- ja Linnaplaneerimise Ametiga  kooskõlastatud kohta ja viisil. 

1. Õiguslikud alused
Linnavara eeskirja § 23 kohaselt kinnitavad linnavara valitsemise jagamise käesoleva valitsemise eeskirja §-s 19 sätestatud valitsejate vahel kohaliku omavalitsuse organid sõltuvalt vara sihtotstarbest ja selle vajalikkusest nende kohustuste täitmisel. Linnavara eeskirja § 35 viimase lause kohaselt, kui kinke saajaks on Narva linn, määrab vara valitseja linnavalitsus.
	
1. Otsus
0. Omandada tasuta Narva linnale algatusrühmalt Narva Bright Actions vara - leppimispink. 
0. Määrata korralduse punktis 3.1. nimetatud vara valitsejaks Narva Linnavalitsuse Linnamajandusamet.
0. Volitada punktis 3.2. nimetatud ametiasutuse juhti Narva linna nimel alla kirjutama vara üleandmise–vastuvõtmise aktile. 

1. Rakendussätted
0.  Käesoleva korralduse peale võib esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

0.  Korraldus jõustub seaduses sätestatud korras.

